Publication: Magyar Közlöny
Issue: MK-2011-57 (Year: 2011, Number: 57)
Era: contemporary
Section: [37/1992. (VI. 10.) AB határozat, ABH 1992, 227, 232.].
Paragraph Index: 557

[37/1992. (VI. 10.) AB határozat, ABH 1992, 227, 232.]. Az Alkotmánybíróság ezért jelen ügyben azt vizsgálta, hogy a munkához való alapjog érvényesüléséhez szükséges garanciák hiányoznak-e a cselekvõképtelen nagykorú személyek foglalkoztatását érintõ szabályozás során. E kérdést illetõen a Ptk. az Mt. és az Sztv. rendelkezései az irányadóak. A belátási képesség eltérõ volta alapján a Ptk. a cselekvõképes, a korlátozottan cselekvõképes és a cselekvõképtelen személyek között tesz különbséget. A Ptk. 14. § (4) bekezdése szerint „Cselekvõképességet korlátozó gondnokság alá a bíróság azt a nagykorú személyt helyezi, akinek az ügyei viteléhez szükséges belátási képessége a pszichés állapota, szellemi fogyatkozása vagy szenvedélybetegsége miatt – általános jelleggel, illetve egyes ügycsoportok vonatkozásában – tartósan vagy idõszakonként visszatérõen nagymértékben csökkent.”, a 15. § (4) bekezdése értelmében pedig „A cselekvõképességet kizáró gondnokság alá a bíróság azt a nagykorú személyt helyezi, akinek ügyei viteléhez szükséges belátási képessége – pszichés állapota vagy szellemi fogyatkozása miatt

Source: https://magyarkozlony.hu/hivatalos-lapok/db9916cca977136a0499afea7626e6ac3606a90a/dokumentumok/4a2ed5d72a0dcbde854d4cb4059425a69218a76d/letoltes